આ બાબતે સરકારના અને મુખ્યત્વે ટ્રાન્સપોર્ટ ડિપાર્ટમેન્ટના ઢીલા વલણને કારણે ત્રાસી ગયેલા ટૅક્સી યુનિયને ગઈ કાલે એ માટે એક અર્જન્ટ મીટિંગ બોલાવી હતી અને એમાં આ ઍક્શન પ્લાન તૈયાર કરવામાં આવ્યો હતો. યુનિયને જણાવ્યું હતું કે ટૅક્સી-ડ્રાઇવરો સવારે ૧૦ વાગ્યે તેમની ટૅક્સી સાથે દાદર પહોંચી જશે અને ત્યાં તેમની ટૅક્સી પાર્ક કરી દેશે. એ પછી ટૅક્સી-ડ્રાઇવરો કટોરો લઈને લોકો પાસેથી રૂપિયા ઉઘરાવશે અને એ રૂપિયા ત્યાર બાદ રીજનલ ટ્રાન્સપોર્ટ ઑફિસને અપાશે.